Diari Oficial de la Generalitat Valenciana


Sumari del DOGV 9907, del 02-08-2024 (2024/7985)

ANUNCI pel qual se sotmeten a informació pública les sol·licituds d’autorització administrativa prèvia i autorització administrativa de construcció corresponents a una central fotovoltaica denominada «FV Enrile Bonny» i la seua infraestructura d’evacuació, amb una potència a instal·lar 4,9 MW, a situar en el terme municipal de Mutxamel. Expedient ATALFE/2024/7/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9907

Data del DOGV
:   02-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7985

CVE
:   DNUQ-B-5475-8222

Data del document
:   19-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica;

– la Llei 24/2013 de 26 de desembre, del sector elèctric;

– la Llei 21/2013, de 9 de desembre, d’avaluació ambiental, i el Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental;

– la Llei 3/2014, d’11 de juliol, de vies pecuàries de la Comunitat Valenciana;

–  la Llei 43/2003, de 21 de novembre, de forests;

–  la Llei 14/2003, de 10 d’abril, de patrimoni de la Generalitat, respecte a la utilització i l’aprofitament dels béns de domini públic,

– i la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització administrativa prèvia i d’autorització administrativa de construcció de la instal·lació elèctrica que s’indiquen a continuació:

Peticionari: Enrile, SL, amb NIF P27971212 i domicili social en el carrer Cea Bermúdez, 67 – 1, 28860, Madrid.

Tipus de central elèctrica: central fotovoltaica denominada FV Enrile Bonny, amb una potència a instal·lar 4,9 MW, incloses les seues infraestructures d’evacuació.

Emplaçament dels grups generadors: Polígon 6, parcel·les 20 i 26, del terme municipal de Mutxamel.

Emplaçament infraestructura d’evacuació:  Polígon 6, parcel·les 9018, 9016, 9027 i 9026, i polígon 7, parcel·la 9035, carrer Pi del Molí, i Polígon industrial 10, parcel·la 0561146TB1998L8197PL, del terme municipal de Mutxamel.

Òrgan competent per a autoritzar la instal·lació: Servici Territorial d’Indústria, Energia i Mines de la Conselleria d’Innovació,  Indústria, Comerç i Turisme.

Documents sotmesos a informació pública:

– Projecte. Denominació: «Projecte d’instal·lació solar fotovoltaica de connexió a xarxa de 8460 AD de potència, situada en el Polígon 6, parcel·les 20 i 26, Mutxamel, Alacant, «FV Enrile Bonny».

– Estudi d’impacte ambiental.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i entorn afectats.

– Plec general de normes de seguretat en prevenció d’incendis forestals.

– Separates dirigides a: Confederació Hidrogràfica del Xúquer, Ajuntament de Mutxamel, Conselleria de Medi Ambient, Infraestructures i Territori, Demarcació de Carreteres de l’Estat en Comunitat Valenciana del Ministeri Transports, Mobilitat i Agenda Urbana.

Pressupost: 2.018.002,83 €.

Característiques principals:

Instal·lació fotovoltaica: La central fotovoltaica denominada FV Enrile Bonny, de 5,75583 MWp, està composta per un camp generador de 10.455 mòduls fotovoltaics de 550 Wp, muntats directament sobre el sòl en estructura fixa. Estos mòduls fotovoltaics es connecten amb 14 inversors de 330 kVA i un de 280 kVA. Això suposa una potència nominal d’inversors de 4,9 MW. Al seu torn, els inversors es connecten amb la part de baixa tensió dels dos transformadors de 2.500 kVA per a elevar la tensió a 20 kV. Una línia subterrània a 20 kV transporta l’energia generada fins al centre de seccionament. Una línia aereosubterrània de 20 kV i 220 m unix este centre de seccionament amb el punt d’accés i connexió, propietat d’iDE, situat en la línia 23-Colominas de 20 kV de l’ST El Cantalar (20 kV), en el tram comprés entre els suports número 505265 (5701267) i 400217 (5538726).

Finalitat: Generació d’energia elèctrica mitjançant una instal·lació solar fotovoltaica, així com la seua evacuació a la xarxa de distribució d’energia elèctrica.

La documentació serà exposada per a consulta pública en l’adreça electrònica següent: <http://cindi.gva.es/es/web/energia/inicio>, en castellà, i <http://cindi.gva.es/va/web/energia/inicio>, en valencià, en l’apartat «Informació pública», disponibles l’endemà de la publicació.

Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l’adreça electrònica indicada, així com dirigir al Servici Territorial d’Indústria, Energia i Mines d’Alacant les al·legacions que consideren oportunes en el termini de quinze (15) dies hàbils comptats a partir de l’endemà de la publicació d’este anunci, les quals es podran presentar per via telemàtica, a través de la seu electrònica de la Generalitat, accedint al següent enllaç: <https://www.gva.es/es/inicio/procedimientos?id_proc=15354&version=amp>,o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

Segons la modificació realitzada, en virtut del Decret llei 1/2022, de 22 d’abril, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna, de l’article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d’urgència, d’acord amb la Llei 39/2015, de procediment administratiu comú de les administracions públiques. Per tot això, l’aplicació al procediment de la tramitació d’urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s’indica en l’article 33 de la llei esmentada.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 19 de juliol de 2024

(p.v. Article 15 de l'Orde 3/2024, de 16 d'abril, de la Conselleria d'Innovació, Indústria, Comerç i Turisme)

Rosa María Aragonés Pomares

Directora territorial de la Conselleria d’Innovació, Indústria, Comerç i Turisme d’Alacant